
MBI FILLIMIN E PROCEDURËS PËR SHQYRTIMIN DHE MIRATIMIN E LICENCËS PËR VEPRIMTARINË E OPERIMIT TË TREGUT TË ENERGJISË ELEKTRIKE 

Në mbështetje të neneve 16; 37, pika 2, germa “dh”; 38; dhe 110 të ligjit nr. 43/2015, “Për sektorin e energjisë elektrike dhe nenit 26, të “Rregullave të praktikës dhe procedurave të ERE-s”, miratuar me vendimin e Bordit të Komisionerëve të ERE-s nr. 21, datë 18.3.2009, i ndryshuar, Bordi i ERE-s, në mbledhjen e tij të datës 27.1.2016, pasi shqyrtoi relacionin e përgatitur nga grupi i punës, për miratimin e licencës për veprimtarinë e operimit të tregut të energjisë elektrike dhe draftin përkatës,
konstatoi se:
- Operatori i Tregut është subjekt i cili në përmbushje të kushteve përkatëse, pajiset me licencë në ERE, siç parashikohet në nenin 57, pika 1 të ligjit në fuqi.
- ERE është organi përgjegjës për dhënien e licencës së operimit të sistemit të transmetimit të energjisë elektrike (neni 37, pika 2, germa “dh”).
Për gjithë sa më sipër cituar, Bordi i Komisionerëve të ERE-s

Vendosi:

1. Të fillojë procedurën për shqyrtimin dhe miratimin e licencës së për veprimtarinë e operatorit të tregut të energjisë elektrike.
2. Drejtoria Juridike dhe e Mbrojtjes së Konsumatorit të njoftojë palët e interesuara për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 

